संवाद सूत्र। राजकीय प्राथमिक कन्या विद्यालय, माधोपुर सुस्ता में पिछले चार दिनों से अनशन पर बैठे इसी स्कूल के नि:शक्त शिक्षक रवींद्र कुमार की हालत अब बिगड़ने लगी है। वहीं अबतक चिकित्सा विभाग का कोई कर्मी उनके स्वास्थ्य की जांच करने भी नहीं पहुंचा है। बुधवार को अनशन स्थल पर पहुंचे बीडीओ अशोक कुमार सिंह भी शीघ्र पहल करने का आश्वासन देकर चलते बने। अब हालत यह है कि अनशनकारी शिक्षक ठीक से बोल भी नहीं पा रहे हैं।